Retrofitting South Africa's cities with green roofs: cost benefit analyses for large scale green roof implementation.
AFRIKAANSE OPSOMMING: Klimaatsverandering is ‘n groot risiko vir stede, en stede in Suid-Afrika word nie hiervan uitgesonder nie. Bestaande stede is meestal die oorwegende rede van die ondergang van hulle eie omgewing. Stede moet aanpas en meer omgewingsvriendelik word om toekomstige omgewingsprobleme te verminder en te voorkom. Groen dakke is ‘n groen tegnologie wat die potensiaal het om ‘n groot rol te speel in die omskepping van bestaande stede in meer omgewingsvriendelike areas. Navorsing wat in hierdie verhandeling voorgestel word kyk na die lewensvatbaarheid daarvan om bestaande gebou se dakke met groen dakke te vervang. Geboue spesifiek in Johannesburg se middestad was beskou in die lig van die huidige tekort aan ‘n groen dak industrie. Die moontlikheid om gebruik te maak van aansporings en beleide wat die groen dak industrie van Suid-Afrika kan aanmoedig en bevoordeel was ondersoek, asook kostes en voordele verbonde aan die gebruik van groendakke. Sonder ‘n groen dak industrie is die aanvanklike kostes van ‘n groen dak teen ‘n premie, wat beteken die gebruik daarvan is nie ekonomies regverdigbaar nie. Die lewensvatbaarheid van die gebruik van groen dakke was met ‘n koste en voordele analise bepaal. Die analise is vergelyk met die opsie om niks te doen nie, en was onderhewe aan die feit dat daar huidiglik geen aansporings of beleide vir die gebruik van groen dakke is nie. Die resultate het getoon dat groen dakke nie ekonomies regverdigbaar is indien daar nie addisionele voordele en aansporings in ag geneem word nie. ‘n Koste en voordele analise waar moontlike voordele en aansporings in ag geneem is het gewys dat ‘n groen dak ekonomies haalbaar sal wees indien: (1) die elektrisiteitsverbruik van die gebou verminder met 3%, (2) die aanvanklike koste van die groen dak verminder word met 80% as gevolg van ‘n aansporing van die stad, en (3) die gebou se erf belasting verminder word met 2% oor die lengte van die groen dak se leeftyd, ook ‘n aansporing van die stad. Hierdie aansporings en die voordeel sal die terugbetalingsperiode van die dak 7 jaar maak. Redes waarom die stad aansporings sal gee is omdat dit voordeling is vir die stad. Groen dakke kan die lugbesoedeling verminder, wat die jaarlikse koste van gesondheid kan verminder. Die stad sal jaarliks spaar in gesondheidskostes, en die lewenskwaliteit van die mense in die stad sal verbeter.
Please refer to this item in SUNScholar by using the following persistent URL: http://hdl.handle.net/10019.1/103279
Masters Degrees (Civil Engineering)